text: সুদীপ্ত সাইদ খান একজন বাংলাদেশি সাংবাদিক ও লেখক। তিনি জান্নাত (২০১৮) চলচ্চিত্রের কাহিনি রচনার জন্য ৪৩তম জাতীয় চলচ্চিত্র পুরস্কারে শ্রেষ্ঠ কাহিনীকার বিভাগে পুরস্কার লাভ করেন।
  
  কর্মজীবন
  সুদীপ্ত ১৯৯৫ সালে ছড়া দিয়ে লেখালেখি শুরু করেন। ২০০৬ সালে তার প্রথম কবিতা গ্রন্থ প্রকাশিত হয়। ২০০৯ সাল থেকে দুই বছর নির্বাহী সম্পাদক হিসেবে ‘লোক’ ও ‘লিটলম্যাগ প্রাঙ্গণ’ নামক দুটি ছোট সাময়িকীতে কর্মরত ছিলেন। পরবর্তীতে পেশাদার সাংবাদিক হিসেবে কাজ শুরু করেন। ২০১৬ সালে ‘মাতাল আত্মপাঠ’ আরো একটি গ্রন্থ প্রকাশিত হয়। ২০১৮ সালে প্রথমবারের মত জান্নাত চলচ্চিত্রের কাহিনী রচনা করেন। বর্তমানে তিনি দেশ রুপান্তর নামক একটি দৈনিক পত্রিকাতে উপ-সম্পাদক হিসেবে কর্মরত আছেন।
  
  ২০১৮ সালে তিনি জান্নাত চলচ্চিত্রের কাহিনি রচনা করেন। এটি ছিল চলচ্চিত্রে তার প্রথম কাজ। এই চলচ্চিত্রের কাহিনি রচনার জন্য তিনি শ্রেষ্ঠ কাহিনীকার বিভাগে জাতীয় চলচ্চিত্র পুরস্কার অর্জন করেন।
  
  পুরস্কার
   শ্রেষ্ঠ কাহিনীকার বিভাগে জাতীয় চলচ্চিত্র পুরস্কার (২০১৮)
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর বাংলাদেশী লেখক
  বিষয়শ্রেণী:বাংলাদেশী সাংবাদিক
  বিষয়শ্রেণী:জামালপুর জেলার ব্যক্তি
  বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
title: সুদীপ্ত সাঈদ খান